Tú kanst prenta tær upplýsingarnar út á Studentaportalinum at brúka í ymiskum høpi-t. d. sum skjalprógv til útlendskar lærustovnar, um tú t. d. ert skiftislesandi, ella sum skjalprógv um lestrarvirkni í mun til Studna. Men tá skalt tú eisini hava eitt stempul á útskriftina frá Setrinum, sum tú kanst fáa á Lestrarskrivstovuni, J. C. Svabos gøta 7. Les um upplatingartíðir á Lestrarskrivstovuni HER. Skriva títt lestrarnummar (verður eisini rópt’ studentanummar’), sum er árstalið, tú vart innskrivað á Setrinum + punktum + trý siffur aftrat. . Lestrarnummarið stendur á tínum lestrarkorti, um tú hevur fingið eitt slíkt. Minst til at skriva punktum millum árstalið og tey trý síðstu siffrini. Skriva loyniorðið (tað sama, sum verður brúkt til kopi- og prentskipanina). Hevur tú einki loyniorð, far beint til punkt 5 og fylg leiðbeiningini har fyri at fáa nýtt loyniorð. Hevur tú júst fingið nýtt loyniorð sendandi–ella tað er langt síðani, at loyniorðið var broytt, verður viðmælt, at tú broytir hetta sum skjótast á Studentaportalinum. Trýst á "Broyt loyniorð" ovast á síðuni til høgru Skriva gamla loyniorðið Skriva nýggja loyniorðið Endurtak nýggja loyniorðið Trýst á "Broyt loyniorð" GEV GÆTUR! Nýggja loyniorðið skal hava minst átta tekn; tað skal innihalda bæði stórir og smáir stavir; tað skal innihalda tøl og/ella sertekn; tað skal IKKI innihalda føroyskar stavir; tað skal IKKI vera brúkt fyrr; og tað skal IKKI innihalda títt lestrarnummar ella partar av hesum.